*Esipuhe*

*Tultuani valituksi Harjavallan Metallityöväen ammattiosasto 127:n 50-vuotishistoriikki tekijäksi, en arvannut, tiennyt enkä osannut kuvitellakaan sitä materiaalimäärää, joka piti käydä läpi ja lukea ennen kuin pääsi edes alkua pidemmälle.*

*Viiteenkymmeneen vuoteen mahtuu monta tapahtumaa ja sattumaa. Kaikkea ei saa millään mahdutettua mukaan.*

*Toivon mukaan olemme yhdessä historiikkitoimikunnan kanssa onnistuneet poimimaan vuosien varrelta tärkeimmät tapahtumat näiden kansien väliin. Näihin tapahtumiin, jotka liittyvät Harjavallan Metallityöväen ammattiosasto 127:n 50-vuotiseen historiaan on ollut osallisena vaikuttamassa nykyiset ja useat vuosien varrella ay-toiminnassa toimineet henkilöt, eri yhdistykset ja järjestöt. Ilman aktiivisesti toimivia ammattiosaston jäseniä ei ammattiosasto 127 olisi sitä, mitä se tänä päivänä on, voimakas, eteenpäinpyrkivä ja aktiivisesti toimiva ammattiosasto.*

 *Tiina Karimäki, historiikkitoimikunnan sihteeri*

 *Ilmo Keskinen, puheenjohtaja*

 *Vilho Pessi*

 *Pentti Sinisalo*

 *Johannes Henttinen*

 *Aulis Mäkinen*